IRCP แจงไม่มีพัฒนาการสำคัญ หลังราคาพุ่งแรง 4 วันติด
IRCP แจงไม่มีพัฒนาการสำคัญ หลังราคาพุ่งแรง 4 วันติด
IRCP แจงไม่มีพัฒนาการสำคัญ หลังราคาพุ่งแรง 4 วันติด
19 ม.ค. 2564

บริษัท อินเตอร์เนชั่นแนล รีเสริช คอร์ปอเรชั่น จำกัด (มหาชน) หรือ IRCP แจ้งว่าตามที่ตลาดหลักทรัพย์แห่งประเทศไทย (ตลท.) ขอให้บริษัทชี้แจงประเด็นหรือความคืบหน้าที่มีนัยสำคัญ เนื่องจากราคาและปริมาณการซื้อขายหุ้นของบริษัทปรับตัวเพิ่มขึ้นมากนั้น บริษัทยืนยันว่าไม่มีการเปลี่ยนแปลงที่มีนัยสำคัญใด ๆ ที่จะมีผลกระทบต่อราคาและปริมาณการซื้อขายหุ้นดังกล่าว
อนึ่ง ราคาหุ้น IRCP ปรับตัวขึ้นแรงติดต่อกัน 4 วันทำการนับจากระดับปิดเมื่อวันที่ 13 ม.ค. อยู่ที่ 0.78 บาท จนมาทำระดับระดับสูงสุดที่ 1.65 บาทในวันนี้ ขณะที่ราคาหุ้นปิดตลาดที่ 1.58 บาท เพิ่มขึ้น 0.28 บาท หรือ 21.54%